2004/230/EY: Komission päätös, tehty 5 päivänä maaliskuuta 2004, päätöksen 2003/467/EY muuttamisesta siltä osin kuin se koskee tiettyjen Italian maakuntien julistamista nautatuberkuloosista ja nautojen luomistaudista vapaiksi (ETA:n kannalta merkityksellinen teksti) (tiedoksiannettu numerolla K(2004) 666)



Virallinen lehti nro L 070 , 09/03/2004 s. 0041 - 0042



Komission päätös, tehty 5 päivänä maaliskuuta 2004, päätöksen 2003/467/EY muuttamisesta siltä osin kuin se koskee tiettyjen Italian maakuntien julistamista nautatuberkuloosista ja nautojen luomistaudista vapaiksi (tiedoksiannettu numerolla K(2004) 666) (ETA:n kannalta merkityksellinen teksti) (2004/230/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY(1) ja erityisesti sen liitteessä A olevan I jakson 4 kohdan ja liitteessä A olevan II jakson 7 kohdan sekä katsoo seuraavaa: (1) Nautakarjojen tuberkuloosista, luomistaudista ja naudan tarttuvasta leukoosista virallisesti vapaan aseman vahvistamisesta tiettyjen jäsenvaltioiden ja jäsenvaltioiden alueiden osalta 23 päivänä kesäkuuta 2003 tehdyssä komission päätöksessä 2003/467/EY(2) vahvistetaan luettelot niistä jäsenvaltioiden alueista, jotka on julistettu nautatuberkuloosista ja nautojen luomistaudista vapaiksi. (2) Italia toimitti Toscanan alueella sijaitsevan Grossetton maakunnan osalta komissiolle todisteet siitä, että asianmukaiset direktiivissä 64/432/ETY säädetyt edellytykset täyttyvät, jotta kyseinen alue voitaisiin julistaa virallisesti tuberkuloosista vapaaksi nautakarjojen osalta. (3) Italia toimitti myös Toscanan alueella sijaitsevien Arezzon, Grossetton, Livornon, Luccan ja Pisan maakuntien osalta komissiolle todisteet siitä, että asianmukaiset direktiivissä 64/432/ETY säädetyt edellytykset täyttyvät, jotta kyseiset alueet voitaisiin julistaa virallisesti luomistaudista vapaiksi nautakarjojen osalta. (4) Italian toimittamien todisteiden arvioinnin perusteella Grossetton maakunta Toscanan alueella olisi julistettava virallisesti nautatuberkuloosista vapaaksi ja Arezzon, Grossetton, Livornon, Luccan ja Pisan maakunnat Toscanan alueella olisi julistettava virallisesti nautojen luomistaudista vapaiksi. (5) Päätös 2003/467/EY olisi siksi muutettava vastaavasti. (6) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 2003/467/EY liite I ja II tämän päätöksen liitteen mukaisesti. 2 artikla Tämä päätös on osoitettu kaikille jäsenvaltioille. Tehty Brysselissä 5 päivänä maaliskuuta 2004. Komission puolesta David Byrne Komission jäsen (1) EYVL 121, 29.7.1964, s. 1977/64. Direktiivi sellaisena kuin se on viimeksi muutettuna asetuksella (EY) N:o 21/2004 (EUVL L 5, 9.1.2004, s. 8). (2) EUVL L 156, 25.6.2003, s. 74. Päätös sellaisena kuin se on muutettuna päätöksellä 2004/63/EY (EUVL L 13, 20.1.2004, s. 32). LIITE Muutetaan päätöksen 2003/467/EY liitteet I ja II seuraavasti: 1. Korvataan liitteessä I oleva 2 luku seuraavasti: "2 LUKU Tuberkuloosista virallisesti vapaat jäsenvaltioiden alueet Italiassa: - Lombardian alue: Bergamon, Leccon ja Sondrion maakunnat - Marchen alue: Ascoli Picenon maakunta - Toscanan alue: Grossetton maakunta - Trentino-Alto Aldigen alue: Bolzanon ja Trenton maakunnat" 2. Korvataan liitteessä II oleva 2 luku seuraavasti: "2 LUKU Luomistaudista virallisesti vapaat jäsenvaltioiden alueet Italiassa: - Emilia-Romagnan alue: Bolognan, Ferraran, Forli-Cesenan, Modenan, Parman, Piacenzan, Ravennan, Reggio Emilian ja Riminin maakunnat - Lombardian alue: Bergamon, Comon, Cremonan, Leccon, Lodin, Mantovan, Pavian, Sondrion ja Varesen maakunnat - Marchen alue: Ascoli Picenon maakunta - Sardinian alue: Cagliarin, Nuoron, Oristanan ja Sassarin maakunnat - Toscanan alue: Arezzon, Grossetton, Livornon, Luccan ja Pisan maakunnat - Trentino-Alto Aldigen alue: Bolzanon ja Trenton maakunnat Portugalissa: - Azorien autonominen alue: Picon, Graciosan, Floresin ja Corvon saaret Yhdistyneessä kuningaskunnassa: - Iso-Britannia: Englanti, Skotlanti ja Wales"